C 316/16
BG
Официален вестник на Европейския съюз
6.9.2023 г.
Освен че спомага за поддържането на екосистемите и за предотвратяването на разпространението на пожари, тази традиционна система за производство също така придава на месото от тези ярета специфични характеристики от гледна точка на крехкостта, цвета и сочността, най-вече поради начина, по който се отглеждат животните, колко дълго остават при своите майки и хранителния им режим.
Първоначално яретата се хранят с майчино мляко.
Като се имат предвид породите, хранителният режим и начинът им на отглеждане, това мляко има специални характеристики, които се различават от характеристиките на млякото, добивано в географските райони извън Extremadura.
Съставът е такъв, че разликите се предават на месото на яретата, които се хранят с това мляко.
Яретата се движат през периода, по време на който са със своите майки, което води до по-високи нива на миоглобин в мускулите.
3.4.
Специфични етапи на производството, които трябва да бъдат осъществени в определения географски район Яретата трябва да бъдат родени, отгледани, угоени и заклани и кланичните трупове трябва да бъдат обработени в района Extremadura, за да се запази спецификата на продукта и да се гарантира качеството му, да се съблюдава хуманното отношение към животните през времето, прекарано в транспортиране, да се наблюдават условията, при които се получава продуктът, и да се гарантира проследимостта му.
3.5.
Специфични правила за рязане, настъргване, опаковане и др. на продукта, за който се отнася регистрираното наименование Разфасоването трябва да се извършва в транжорни, вписани в съответния регистър, който се води от Регулаторния съвет.
Разфасовките от месото може да се филетират и опаковат в месопреработвателни предприятия, вписани в регистрите на Регулаторния съвет, или в конкретни предприятия, специализирани в продажба на крайните потребители, които предварително са подписали споразумение за сътрудничество с Регулаторния съвет относно контролирането, етикетирането и пускането на пазара на защитения продукт.
Те може също така да се нарязват и филетират в обекти за търговия на дребно, в които сделката с потребителя се извършва едновременно с продажбата.
Месото не трябва да се филетира едновременно с меса, които не са обхванати от ЗГУ.
3.6.
Специфични правила за етикетиране на продукта, за който се отнася регистрираното наименование Разфасовките се пускат на пазара под търговската марка на оператора и сертификатната марка, като сертифицираният оператор носи крайната отговорност за правилното им използване.
Етикетът с надписа и логото на ЗГУ „CABRITO DE EXTREMADURA“ в категорията LECHAL (сукалчета) се поставя върху кланичния труп, половинката кланичен труп, четвъртинката кланичен труп и/или разфасовките от ярета, които отговарят на изискванията, посочени в точка 3.2, буква а).
Етикетът с надписа и логото на ЗГУ „CABRITO DE EXTREMADURA“ се поставя върху кланичния труп, половинката кланичен труп, четвъртинката кланичен труп и/или разфасовките от ярета, които отговарят на изискванията, посочени в точка 3.2, буква б).
Освен задължителните означения, върху етикетите трябва да е посочено и следното: идентификация и лого на ЗГУ „CABRITO DE EXTREMADURA“, както и данни за проследимост.
Съществуват два варианта на логото.
Всеки от тях се използва само за една търговска категория.
Лого за търговската категория „Cabrito de Extremadura“ lechal (сукалчета)